EkBass/fiwiki-20250220-pages-articles huggingface dataset:
Napapijri

Napapijri on Italiassa 1980- ja 1990-lukujen vaihteessa perustettu tuotemerkki, joka on erikoistunut ulkoiluvaatteisiin, laukkuihin ja reppuihin. Vuonna 2004 tuotemerkin osti yhdysvaltalainen vaateyritys VF Corporation, jonka merkkeihin kuuluvat myös muun muassa Lee- ja Wrangler-farkut sekä The North Face -ulkoiluvaatemerkki. Tuotemerkin nimi on muunnelma suomen kielen napapiiri-sanasta, mutta muuta yhteyttä Suomeen sillä ei ole. Alkuvaiheessa merkin markkinoinnin visuaalisina elementteinä käytettiin Norjan lippuja.Tuotemerkki Napapijri , Kysy.fi, Helsingin kaupunginkirjasto 20.3.2008. Viitattu 13.9.2014. Italialaisen Napapijrin ensimmäisiä tuotteita olivat rinkat ja reput. Merkillä on yli sata myymälää ympäri maailmaa.Tuotemerkit , Merville.fi. Viitattu 13.9.2014. ==Lähteet== Luokka:Vaatemerkit
Reef

Reef voi tarkoittaa seuraavia: * Reef, VF Corporationin ulkoiluvaatemerkki * Reef, englantilainen rock-yhtye.
Splendid

Splendid voi tarkoittaa seuraavia asioita: * VF Corporationin vaatemerkki ;Britannian kuninkaallinen laivasto: *HMS Splendid (S106), Swiftsure-luokan ydinsukellusvene.
TJX Companies

The TJX Companies, Inc. on yhdysvaltalainen tekstiili- ja kodintarvikekauppojen ketju. Se on syntynyt vuonna 1956 perustetusta Zayre- halpatavarataloyhtiöstä, joka perusti T.J.Maxx -ketjun 1976 ja BJ's Wholesale Clubin 1984. Vuonna 1988 Zayre-ketju myytiin Ames-tavarataloyhtiölle ja T.J.Maxxin uudeksi nimeksi tuli The TJX Companies, Inc. TJX-yhtiön ketjuja Yhdysvalloissa ovat T.J.Maxx, HomeGoods, Marshalls ja Sierra Trading Post. Kanadassa se toimii ketjuina Winners, HomeSense ja Marshalls.Marshalls Canada, Financial Post. T.J.Maxx -ketju toimii myös Britanniassa, Saksassa ja Puolassa. ==Lähteet== Luokka:Vähittäiskaupat Luokka:Yhdysvaltalaiset kauppaketjut Luokka:Yhdysvaltalaiset pörssiyhtiöt
Gap (yritys)

Gap Inc. on yhdysvaltalainen vaatealan yritys, jolla on 3 400 liikettä 47 maassa. Yritys työllistää noin 136 000 ihmistä.Employees , Gap Inc. Viitattu 13.9.2014. Yrityksen vaatemerkkejä ja kauppaketjuja ovat Gap, Banana Republic, Old Navy, Piperlime, Athleta ja Intermix.Gap Inc., CleanClothes.org. Viitattu 13.9.2014. Gapin perustivat vuonna 1969 Donald ja Doris F. Fisher. Se oli aiemmin maailman suurin vaatteiden vähittäismyyjä, kunnes espanjalainen Inditex Zara-ketjuineen ohitti sen toimipisteiden määrällä laskien.Gap And Zara Battle For Top Spot, Portfolio.com 11.9.2008. Gap on Yhdysvaltain suurin erikoisliikeketju. Gap Inc. on listattu New Yorkin pörssiin, mutta Fisherin perhe omistaa yhä osakkeista huomattavan määrän. Perustaja Donald Fisher toimi hallituksen puheenjohtajana vuoteen 2004 ja jäsenenä kuolemaansa vuoteen 2009 saakka. Gapin hallituksessa istuvat myös hänen leskensä Doris ja heidän poikansa Robert J. Fisher. Gap perustettiin nuorison vaateliikkeeksi, ja sen nimi otettiin 1960-luvun lopun suositusta käsitteestä ”sukupolvien välinen kuilu” ().Gap Inc. Co-Founder Donald Fisher Dies At 81, National Public Radio 28.9.2009. Donald ja Doris Fisher avasivat ensimmäisen Gap-liikkeen San Franciscon Ocean Avenuella elokuussa 1969. He myivät siellä Levi’s-farkkumerkin vaatteita ja LP-levyjä.Media - Press Releases , Gap Inc. 7.8.2010. Toinen liike perustettiin vuonna 1970 San Josen kaupunkiin ja neljän hengen pääkonttori Burlingameen. Vuonna 1973 Gapilla oli jo 25 toimipistettä, joista yksi Yhdysvaltain itärannikolla Echelon-ostoskeskuksessa New Jerseyssä. Vuonna 1974 Gap aloitti vaatemarkkinoinnin omalla tuotemerkillään, josta se on sittemmin tullut tunnetuksi. Se on myös ostanut itselleen muita vaatemerkkejä. Vuonna 1983 Gap osti itselleen safarihenkisiä vapaa-ajanvaatteita markkinoineen Banana Republicin. Perheille ja nuorille suunnattu Old Navy -tuotesarja lanseerattiin vuonna 1994 ja aikuisten naisten Forth & Towne -ketju vuonna 2005.More Information Sen 19 liikettä kuitenkin lakkautettiin jo puolentoista vuoden jälkeen helmikuussa 2007.Gap Inc. Announces it will close Forth & Towne Store concept , Gap Inc. 26.2.2007. Viides brändi, verkkokauppa Piperlime, aloitettiin vuonna 2006.Duxbury, Sarah: Piperlime — the shoe fits, Gap wears it, San Francisco Business Times 6.19.2006. Saksasta Gap joutui vetäytymään vuonna 2004 ja myymään liikkeet pahimmalle kilpailijalleen H&M;:lle. Vuonna 2009 ostettiin naisten urheiluvaatemerkki Athleta.Rosenbloom, Stephanie: Gap Acquires Athleta for $150 Million, The New York Times 22.9.2008. Monimerkkiketju Intermixin Gap osti vuonna 2012.Our brands: Intermix , Gap Inc. ==Lähteet== == Aiheesta muualla == Luokka:Yhdysvaltalaiset pörssiyhtiöt Luokka:Yhdysvaltalaiset kauppaketjut Luokka:Vaatemerkit Luokka:Vähittäiskaupat Luokka:Vaateliikkeet
Farid Hasanov

Farid Hasanov (), (s. 9. maaliskuuta 1992 Baku, Azerbaidžan) on azerbaidžanilainen laulaja, joka voitti vuonna 2013 kaikkien aikojen ensimmäisen Turkvision laulukilpailun kappaleella ”Yaşa”. ==Lähteet== Luokka:Azerbaidžanilaiset laulajat Luokka:Vuonna 1992 syntyneet Luokka:Elävät henkilöt
Borgward P100

thumb|280px|Borgward P100 thumb|280px|Borgward P100 Borgward P100 on iso neliovinen auto, jota valmistettiin Länsi-Saksassa vuosina 1959–1962 ja Meksikossa 1966–1970. Borgward P100 oli ensimmäinen saksalainen henkilöauto, jossa oli ilmajousitus. Borgward P100:ssa oli kuusisylinterinen 2 240 kuutiosenttimetrin rivimoottori, joka suurin teho oli 73,5 kW / 5 000 (DIN) ja suurin vääntömomentti 158 Nm / 2 200\. Autossa oli Hansamatic- automaattivaihteisto. Kiihtyvyys 0–100 km/h kesti 16 sekuntia. Huippunopeus oli 160 km/h. Autotehdas valmisti Borgward P100-mallia kaikkiaan 2 530 kappaletta vuosina 1959–1961, minkä lisäksi Borgwardin konkurssipesä valmisti vielä 38 yksilöä vuosina 1961–1962. Borgward-autotehtaan konkurssin jälkeen P100-mallin tuotantolaitteet myytiin Meksikoon vuonna 1963. Vuonna 1966 perustettu Fabrica Nacional de Automoviles SA valmisti vuosina 1966–1970 yhteensä 2 267 Borgward P100-yksilöä. Meksikossa valmistetuissa malleissa ei ollut ilmajousitusta. Vähäisestä valmistusmäärästä johtuen Suomeen tuotiin tiettävästi vain yksi Borgward P100 vuonna 1960, jonka tiedettiin olevan Espoossa vuonna 1990Mobilisti 5/1990, s. 77.. == Lähteet == == Aiheesta muualla == P100 Luokka:1950-luvun autot Luokka:1960-luvun autot
Ajattelu, nopeasti ja hitaasti

Ajattelu, nopeasti ja hitaasti () on psykologi Daniel Kahnemanin vuonna 2011 ilmestynyt kirja. Teoksen on suomentanut Kimmo Pietiläinen ja julkaissut suomeksi Terra Cognita vuonna 2012. == Aiheesta muualla == * Kirja kustantajan sivuilla . * Daniel Engber: The Effect Effect. Slate 10/2011. * Jim Holt: Two Brains Running. The New York Times 25.11.2011. * Juha Europaeus: Klassikkoja ja löytöjä: Talouden käyttäytymistiede . Sijoitustalous.fi 20.8.2012. Luokka:Kirjat psykologiasta Luokka:Kirjat taloustieteestä Luokka:Yhdysvaltalaiset tietokirjat Luokka:Vuoden 2011 kirjat
Keijukaisten lähteillä

Keijukaisten lähteillä on Suvi Niinisalon vuonna 2004 ilmestynyt kirja keijukaisista kulttuurihistoriassa. Teoksen julkaisi Atena. == Aiheesta muualla == * Marja-Terttu Kivirinta: Keijut tanssivat tonttujen kanssa. Helsingin sanomat 23.12.2004. * Juri Nummelin: Keijukaisten historia. Turun sanomat 25.2.2005. Luokka:Kirjat taiteesta Luokka:Vuoden 2004 kirjat Luokka:Suomalaiset tietokirjat
Kraftnät Åland

__NOTOC__ Kraftnät Åland AB on vuonna 1997 perustettu ahvenanmaalainen energiayhtiö, joka hoitaa sähköverkkoa ja tarjoaa sähkönsiirtopalveluja Ahvenanmaalla. Kraftnät Ålandilla on väliaikainen laillinen monopoli Ahvenanmaan pääsähkönsiirtoverkkoon, jonka se myös omistaa. Lähinnä maakunnan ja kuntien omistamaa Kraftnät Ålandia voidaan pitää yleishyödyllisenä yhteisönä, jonka tulot kertyvät pääasiassa siirtopalveluista, mutta se saa tuloja myös tasepalveluista sekä käyttämättömien päästöoikeuksien myynnistä ja valokuidun vuokrauksesta. Vuonna 2012 Kraftnät Ålandin omistus jakautui seuraavasti: Ahvenanmaan maakuntahallitus (46,84 %), Ålands Elandelslag (28,10 %), Maarianhaminan kaupunki (18,73 %) ja Ålands Energi AB (6,24 %) sekä saaristokunnat ja Ahvenanmaan tuottajayhdistys (0,09 %). == Siirtoverkko == Kraftnät Ålandin hallinoima siirtoverkko on pituudeltaan 312,6 kilometriä ja siihen kuuluu 18 sähköasemaa. Verkosta 110 kV:n maakaapelia on 60,4 kilometriä ja 45 kV:n 85 kilometriä. 110 kV:n ilmajohtoa on 15,7 kilometriä ja 45 kV:n 151,5 kilometriä. == Varavoimalat == Varavoimana Kraftnät Åland käyttää vuonna 2005 käyttöön otettua omistamaansa 20 MW:n kaasuturbiinilaitosta. Lisäksi yrityksellä on sopimus Mariehamns Energi Ab:n kanssa sen koko varavoimakapasiteetin käytöstä, yhteensä 48 MW. == Merikaapelit == Kraftnät Åland omistaa Ahvenanmaan ja Ruotsin välisen 110 kV:n merikaapelin, 80 megawatin vaihtosähkökaapelin, joka otettiin käyttöön vuonna 2000. Kraftnät Åland ostaa tasesähköä Svenska kraftnätiltä, jonka kanssa se on tehnyt järjestelmän käyttösopimuksen, ja myy sille tasesähköä. Tasepalveluiden tuottamat tulot ovat kuitenkin suhteellisen vähäiset. Kraftnät Åland myös vuokraa valokuitua Ruotsin-yhteydeltä, mutta toiminto ei ole merkittävä osa liiketoimintaa. Ahvenanmaa–Naantali-merikaapeli on Ahvenanmaan Jomalan ja Manner-Suomen Naantalin välinen Kraftnät Ålandin noin 160 kilometrin pituinen merikaapeliyhteys. Yhteyden siirtokapasiteetti on 100 megawattia. Merikaapeliyhteys tarvitaan turvaamaan Ahvenanmaan sähköntarve poikkeustilanteiden varalta ja tulevaisuudessa sitä pitkin voidaan siirtää esimerkiksi Ahvenanmaan tuulienergiaa mantereelle. Merikaapeliyhteys otettiin käyttöön vuoden 2015 lopussa. 13\. joulukuuta 2012 Kraftnät Åland solmi sopimuksen ABB:n kanssa merikaapelin rakentamisesta. Sopimuksen hinta on 100 miljoonaa euroa. Kokonaisuudessaan Kraftnät Ålandin hankkeen arvo on 125 miljoonaa euroa, josta yhtiö sai tukea Suomen valtiolta lähes puolet, 48,6 prosenttia kokonaiskustannuksista. Merikaapeliyhteys on varayhteyskäytössä, mutta se yritetään saada osittain markkinoiden käyttöön vuonna 2016. Näiden suurjänniteyhteyksien lisäksi Ahvenanmaan 45 kV verkko on kytketty 9 megawatin merikaapeliyhteydellä Brändöstä Kustaviin Carunan verkkoon. == Lähteet == Luokka:Ahvenanmaalaiset yritykset Luokka:Suomalaiset energiayhtiöt Luokka:Sähkönsiirto
Bonaventure

Bonaventure on kunta Quebecin provinssissa Kanadassa. Bonaventure sijaitsee Atlantin rannalla Bonaventurejoen suussa. Vuonna 2011 kunnassa oli 2 775 asukasta. Bonaventuren nähtävyyksiä ovat kirkko, museo ja eläintarha. Kunta tarjoaa myös palveluita kalastusturisteille. ==Lähteet== ==Aiheesta muualla== *Bonaventure Tourism Luokka:Québecin kunnat
Bonaventure (täsmennyssivu)

Bonaventure voi tarkoittaa: ==Paikkoja== *Bonaventure, kunta Kanadan Quebecissa *Bonaventure, aluekunta Kanadan Quebecissa *Bonaventure, joki Kanadassa *Bonaventure, saari Kanadassa ==Muita== *HMS Bonaventure, usean laivan nimi *HMCS Bonaventure, kanadalainen lentotukialus *Bonaventura (), pyhimys ja fransiskaanimunkki ==Katso myös== *Buenaventura
Buenaventura

Buenaventura (esp. Bonaventura) voi tarkoittaa: *Buenaventura, kaupunki Kolumbiassa *Buenaventura, kaupunki Kuubassa *Buenaventura, kunta Meksikossa *Buenaventura, kunta Espanjaksi *Buenaventura, myyttinen joki Kaliforniassa == Katso myös == *San Buenaventura
San Buenaventura

San Buenaventura voi tarkoittaa: *San Buenaventura, kaupunki Meksikon Chihuahuassa *San Buenaventura, kaupunki ja kunta Meksikon Coahuilassa *San Buenaventura, kaupunki Boliviassa *San Buenaventura, kunta El Salvadorissa *San Buenaventura, kunta Hondurasissa *San Buenaventura, kaupunki Yhdysvalloissa Katso myös: *Buenaventura
Andrea Aghini

Andrea Aghini Lombardi (s. 29. joulukuuta 1963 Livorno) on italialainen entinen ralliautoilija. Aghini voitti urallaan yhden MM-sarjan osakilpailun, vuoden 1992 Sanremon rallin ajaessaan Lancian tehdastallin autolla. Samana vuonna hän voitti myös Mestareiden kisan. Aghinia pidettiin yleisesti asfalttispesialistina. == WRC voitot == # Kausi Osakilpailu Kartanlukija Auto 1 1992 34. Sanremon ralli Sauro Farnocchia Lancia Delta HF Integrale == Lähteet == == Aiheesta muualla == * eWRC-sivustolla Luokka:Italialaiset ralliautoilijat Luokka:Vuonna 1963 syntyneet Luokka:Elävät henkilöt
Lasse Lampi

Lasse Lampi (s. 3. lokakuuta 1951) on suomalainen entinen ralliautoilija ja ralliautoilun taustahenkilö. Hän on A-ryhmän Suomen-mestari vuodelta 1991. ==Ralliura== Lampi toimi vuosina 1983–2007 Mitsubishillä erilaisissa tehtävissä, ja oli testikuljettajana isossa roolissa auton kehityksessä. Lampi toimi myös Mitsubishin tehdaskuljettajana neljä peräkkäistä maailmanmestaruutta voittaneen Tommi Mäkisen taustajoukoissa. Sittemmin Lampi on auttanut uralla eteenpäin suomalaisista rallikuskeista Juho Hännistä ja Esapekka Lappia. MM-tasolla Lammen paras sijoitus on kolmas sija Ruotsin rallissa Audi Quattrolla vuonna 1983. Viimeisen MM-rallinsa hän ajoi vuonna 1996, jolloin sijoittui Suomen rallissa tehdastallin Mitsubishillä kahdeksanneksi. Lammen kartanlukijana toimi lähes koko hänen uransa ajan Pentti Kuukkala. ==Lähteet== Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1951 syntyneet Luokka:Elävät henkilöt
Paul Doornbusch

Paul Doornbusch (s. 1959 Melbourne) on australialainen säveltäjä.The Living Composers Project: Paul Doornbusch Doornbusch opiskeli sävellystä Barry Conynghamin ja Peter Tahourdinin johdolla Melbournen yliopistossa vuosina 1980–83. Lisäksi hän sai siellä kitaransoiton opetusta. Vuosina 1992–94 Doornbusch opiskeli Haagin kuninkaallisen konservatorion Instituut voor Sonologiessa elektronisen musiikin sävellystä ja esittämistä Paul Bergin johdolla; siellä hän myös tutustui Richard Barrettiin. Doornbuschin sävellyksiin kuuluu kamari-, kuoro- ja pianomusiikkia sekä elektroakustisia ja multimediateoksia. Niitä on esitetty Australian lisäksi Argentiinassa, Belgiassa, Kanadassa, Ranskassa, Saksassa, Irlannissa, Italiassa, Japanissa, Liettuassa, Alankomaissa, Uudessa-Seelannissa, Puolassa, Sveitsissä, Yhdistyneessä kuningaskunnassa ja Yhdysvalloissa. Doornbusch on toiminut myös tutkijana. Hän on kirjoittanut artikkeleita muun muassa algoritmisestä sävellyksestä ja tietokonemusiikista. Hän julkaisi kirjan The Music of CSIRAC (2005), ja hänen käsialaansa on myös kaksi lukua tietokonemusiikin historiasta kirjassa The Oxford Handbook of Computer Music (2009). Doornbusch on tehnyt tutkimus- ja opetustyötä muun muassa Haagin kuninkaallisessa konservatoriossa, Melbournen yliopistossa, RMIT-yliopistossa ja New Zealand School of Musicissa. == Lähteet == Luokka:Australialaiset säveltäjät Luokka:Vuonna 1959 syntyneet Luokka:Elävät henkilöt
Marcos Maidana

Marcos René Maidana (s. 17. heinäkuuta 1983 Santa Fe) on argentiinalainen välisarjan ammattilaisnyrkkeilijä. Syyskuuhun 2014 mennessä Maidanan saldo ammattilaiskehissä oli 40 ottelussa 35 voittoa ja viisi tappiota. Voitoista 31 oli tullut tyrmäyksellä. Maidana on hävinnyt urallaan pisteillä Andreas Kotelnikille, Amir Khanille, Devon Alexanderille sekä kahdesti Floyd Mayweather Jr:lle. ==Aiheesta muualla== * Luettelo Marcos Maidanan ammattinyrkkeilyotteluista boxrec.comissa Luokka:Argentiinalaiset nyrkkeilijät Luokka:Vuonna 1983 syntyneet Luokka:Elävät henkilöt
Saijonmaa

Saijonmaa on suomalainen sukunimi, joka on muun muassa seuraavilla henkilöillä: *Arja Saijonmaa (s. 1944), laulaja, Leena Saijonmaa-Koulumiehen sisar *Eija Saijonmaa (1923–2014), arkkitehti, Olli Saijonmaan puoliso 1948–1999 *Leena Saijonmaa-Koulumies, eläinlääkäri, Arja Saijonmaan sisar *Olli Saijonmaa (1908–1999), arkkitehti, Eija Saijonmaan puoliso 1948–1999
Pikkusinililja

Pikkusinililja (Scilla bifolia) on kevättähtien sukuun kuuluva laji. Kukkien väri on yleensä sinivioletti, mutta joillakin lajikkeilla valkoinen tai punaisen sävyinen. Kukkia on noin kymmenen ja lehtiä on kahdesta kolmeen. Korkeudeltaan pikkusinililja on 10–20 cm. Kasvi menestyy kasvupaikalla, joka on aurinkoinen tai puolivarjoinen ja jossa maa on hyvin vettä läpäisevä. Pikkusinililjaa voidaan lisätä paitsi sipulista, myös jakamalla, mikä tehdään kesän lopulla tai syksyllä. Sipulit istutetaan maahan syyskuussa tai lokakuun alkupuolella 10 cm välein ja 5–7 cm syvyyteen. == Lähteet == Luokka:Kevättähdet
Jokiorneero

Jokiorneero (Cranioleuca vulpecula) on metsäorneeroiden sukuun kuuluva varpuslintulaji. ==Levinneisyys== Jokiorneeroa tavataan Boliviassa, Brasiliassa, Ecuadorissa ja Perussa. Lajia on kuvattu melko yleiseksi tai yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Metsäorneerot
Rikkitäpläorneero

Rikkitäpläorneero (Cranioleuca sulphurifera) on orneeroiden heimoon kuuluva varpuslintu. ==Levinneisyys== Rikkitäpläorneeroa tavataan Argentiinassa, Brasiliassa ja Uruguayssa. Lajia on kuvattu harvinaiseksi ja laikuttaisesti esiintyväksi. Sen ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Metsäorneerot
Oliivihuppuorneero

Oliivihuppuorneero (Cranioleuca subcristata) on orneeroiden heimoon kuuluva varpuslintu. ==Levinneisyys== Oliivihuppuorneeroa tavataan Kolumbiassa ja Venezuelassa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Metsäorneerot
Viirupääorneero

Viirupääorneero (Cranioleuca pyrrhophia) eli aiemmalta nimeltään viiruposkiorneero on orneeroiden heimoon kuuluva varpuslintu. ==Levinneisyys== Viirupääorneeroa tavataan Argentiinassa, Boliviassa, Brasiliassa, Paraguayssa ja Uruguayssa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. Viirupääorneeron elinympäristöä ovat pensaikkoiset metsät. ==Lähteet== Luokka:Metsäorneerot
Bolivianorneero

Bolivianorneero (Cranioleuca henricae) on orneeroiden heimoon kuuluva varpuslintu. ==Levinneisyys== Bolivianorneeroa tavataan pienellä alueella Bolivian länsiosissa. Lajin kannan arvioidaan olevan 1 500 yksilöä. Sitä uhkaa elinympäristöjen tuhoutuminen, ja laji on luokiteltu vaarantuneeksi. ==Lähteet== Luokka:Metsäorneerot Luokka:Uhanalaiset linnut
Dance or Die

Dance or Die on italialaismuusikko Azuron kappale. Sen julkaisi Zoo Digital muusikon uran viidentenä singlenä 13. syyskuuta 2013. Kappaleeseen liittyvä musiikkivideo julkaistiin 18. syyskuuta 2013. Kappale ei ole päässyt lainkaan listoille. ==Kappalelista== Digitaalinen lataus # Dance or Die (Video Edit) - 3:20 # Dance or Die (RainDropz! Radio Edit) - 3:21 # Dance or Die (Whirlmond Radio Edit) - 3:39 # Dance or Die (Extended Mix) - 4:33 # Dance or Die (RainDropz! Remix) - 4:28 # Dance or Die (Whirlmond Remix) - 4:52 ==Lähteet== Luokka:Vuoden 2013 kappaleet Luokka:Azuron kappaleet
Beatport

Beatport on elektroniseen musiikkiin ja kulttuuriin erikoistunut musiikkiverkkokauppa. Beatport on yksityinen, Beatport LLCn omistama ja ylläpitämä yritys. Yrityksen pääkonttori sijaitsee Denverissä, Coloradossa ja sillä on toimipisteitä myös Los Angelesissä, San Franciscossa, Tokiossa ja Berliinissä. Yritys perustettiin vuonna 2004 ja vuonna 2013 sen osti Robert F. X. Sillermanin yritys SFX Entertainment 50 miljoonalla dollarilla. Vuonna 2012 yrityksen vuotuinen liikevaihto oli 15-18 miljoonaa dollaria ja tappiota kertyi 2 miljoonaa dollaria. ==Lähteet== Luokka:Yhdysvaltalaiset yritykset
Keltakosmos

Keltakosmos eli keltakosmoskukka (Cosmos sulphureus) on kosmosten sukuun kuuluva laji. Sitä käytetään ryhmäkasvina kukkapenkeissä sekä leikkokukkana. Keltakosmoskukka on lähtöisin Etelä-Amerikasta. Kasvi on korkeudeltaan 40–70 cm. Kukan värisävy vaihtelee keltaisen ja oranssinpunaisen välillä. Lehdet ovat muodoltaan syväliuskaiset. Keltakosmoskukka kukkii heinäkuulta myöhään syksyyn. Kasvi menestyy aurinkoisella paikalla vähäravinteisessa ja multavassa maassa. Taimet esikasvatetaan keväällä ja se on hyvä aloittaa huhtikuulla. Istutettaessa avomaalle taimet istutetaan 20 cm välein. Kasvatus samanlainen kuin punakosmoskukalla (Cosmos bipinnatus). == Lähteet == == Aiheesta muualla == * Finto: Kassu – Kasvien suomenkieliset nimet: Keltakosmos(kukka) (Cosmos sulphureus) * Puutarha.net: Keltakosmos(kukka) (Cosmos sulphureus) * United States Department of Agriculture (USDA): Cosmos sulphureus * Flora of China: Cosmos sulphureus Luokka:Kosmoskukat
Kerberos (pilalehti)

Kerberos oli pääasiassa piirroksille omistettu suomalainen ruotsinkielinen pilalehti, joka ilmestyi vuosina 1917–1921. Lehdestä julkaistiin vuosina 1917–1918 myös suomenkielistä painosta, jossa oli sama kuvitus mutta eri tekstisisältö.Uino 1991, s. 340–342. Kerberos-lehden tunnushahmona oli antiikin mytologian kolmipäinen Kerberos-koira. Kerberos oli omistettu varsinkin pilapiirrostaiteen edistämiselle ja sitä on sanottu suomalaisen pilalehdistön taiteellisesti korkeatasoisimmaksi julkaisuksi. Sen alaotsikkona oli Konstnärliga publikationen. Tidskrift för satir och humor (”Taiteellinen julkaisu. Aikakauslehti satiiria ja huumoria varten”). Kerberoksen perustivat pilalehti Fyrenistä erimielisyyksien vuoksi lähteneet kuvittajat.Uino 1991, s. 324. Lehden toimituskunnan muodostivat Heino Aspelin, Werner von Essen, Oscar Furuhjelm, Albert Gebhard, Carolus Lindberg ja Wäinö Palmqvist. Sekä ruotsin- että suomenkielisen version toimittajana toimi vuonna 1917 Topi Vikstedt. Lehden alkaessa ilmestyä uudelleen sisällissodan jälkeen syksyllä 1918 hänet korvasi Harry Röneholm. Kerberos tuli tunnetuksi nuorten taiteilijoiden esittäytymispaikkana. Siihen piirsivät sen ajat parhaat suomalaiset pilapiirtäjät lukuun ottamatta Eric Vasströmiä, joka pyöritti samaan aikaan omaa kilpailevaa lehteään Hovnarrenia. Ahkeria Kerberoksen kuvittajia olivat Topi Vikstedt, Väinö Alhonen, Signe Hammarsten-Jansson, Henry Ericsson, Marcus Collin, Jalmari Ruokokoski, Alvar Cawén, Ilmari Aalto ja Eero Nelimarkka. Myös nuori Alvar Aalto piirsi ja kirjoitti lehteen. Kerberoksessa suosittiin sivujen vapaata taittoa ja kokonaan kuvituksella täytettyjä sivuja. Lehden piirtäjät saivat toteuttaa jopa ilmoitus- ja mainossivut vapaan taiteellisen ilmaisun hengessä, jolloin niistä tuli varsin omaperäisiä. Vaikka Kerberoksen pääpaino oli kuvituksessa, myös kirjallinen sisältö oli monipuolinen. Kulttuuriliberaali lehti salli kirjoittajilleen vapauden yksilölliseen linjaan ja ilmaisuun. Ruotsinkieliseen laitokseen kirjoittivat muun muassa Ragnar Eklund, Hjalmar Procopé, Aleko Lilius, Arvid Mörne, Axel Gabriels, Max Hanemann, Jarl Hemmer, Kalle Nyström, Jonatan Reuter ja Guy Topelius. Suomenkielisen laitoksen tekstit kirjoitti Väinö Nuorteva ja vierailevina kirjoittajina toimivat muun muassa Ilmari Kianto, Joel Lehtonen, Aaro Hellaakoski, Larin-Kyösti, L. Onerva, Viljo Kojo ja Yrjö Soini. Myöhemmin kirjoittajat vähenivät ja Kerberos jouduttiin 1920-luvun alussa lakkauttamaan sen taloudellisen tappiollisuuden vuoksi. Kerberoksen poliittinen linja oli oikeistolainen ja sosialismin vastainen.http://hakanmediankronikkaa.blogspot.fi/2012/02/normal-0-21-false- false-false-fi-x-none_2759.html Se vastusti myös innokkaasti kieltolakia. ==Lähteet== *Ari Uino: Pilalehtien monenkirjava sukupuu, teoksessa Suomen lehdistön historia 8: Yleisaikakauslehdet. Aikakauslehtien liitto/Kustannuskiila 1991. ===Viitteet=== Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet Luokka:Suomalaiset pilalehdet
Podsafe

Podsafe on podcasting-yhteisöä varten luotu termi, jolla viitataan mihin tahansa musiikkiteokseen, jonka lisensointi mahdollistaa teoksen käytön podcastingissä. Podsafen vaikuttava määritelmä yhden työn kohdalla riippuu täysin sopimuksesta, jonka kautta podcaster lisensoi teosta: ei ole olemassa vain yhtä podsafe-lisenssiä. Podsafe-musiikin käyttöön vaaditaan aina lupa tilanteesta riippumatta. Kaikista parhaimpana vaihtoehtona saada luvan käyttää podsafe-musiikkia on kääntyä asianajajan puoleen ennen kappaleen käyttöä. ==Lähteet== Luokka:Musiikin esittäminen
Riikka Korppi-Tommola

Riikka Maija Elina Korppi-Tommola (s. 28. huhtikuuta 1960 Varkaus)http://www.elonet.fi/fi/henkilo/237838 Elonet on suomalainen tanssin tutkija ja entinen tanssija. ==Ura== Korppi-Tommola toimi tanssijana Helsingin kaupunginteatterin tanssiryhmässä vuosina 1980–2000.http://www.hkt.fi/pdf/hkt_esitysluettelo.pdf Helsingin kaupunginteatteri esitysluettelo Hän tanssi muun muassa Jorma Uotisen, Carolyn Carlsonin, Marjo Kuuselan, Tommi Kitin, Kenneth Kvarnströmin ja Tero Saarisen koreografioissa. Tanssiuransa jälkeen Korppi-Tommola aloitti teatteritieteen opinnot Helsingin yliopistossa. Hän valmistui filosofian tohtoriksi vuonna 2013 suomalaista 1960-luvun tanssitaidetta käsittelevällä väitöskirjallaan Toisia liikkeitä, uusia virtauksia. Suomalaisen modernin tanssin muutosprosessi 1960-luvulla.http://www.danceinfo.fi/ajankohtaista/uutiset/2013/tutkimus- suomalaisen-modernin-tanssin-muutosprosessista-1960-luvulla/ Tanssin tiedotuskeskus Hän on toiminut opetustehtävissä muun muassa Helsingin yliopistossa sekä Kansallisoopperan balettioppilaitoksessa. ==Yksityiselämä== Korppi-Tommola on ollut naimisissa Esko Salmisen kanssa. Näyttelijä Kreeta Salminen on heidän tyttärensä.http://seura.fi/viihde/elavat-legendat/esko- salminen-elama-on-mennyt-nopeasti/ Esko Salminen: "Elämä on mennyt nopeasti" – Seura ==Lähteet== ¨ K Luokka:Teatterintutkijat Luokka:Vuonna 1960 syntyneet Luokka:Elävät henkilöt
Martti Jaakkola

Martti Einari Jaakkola (28. syyskuuta 1886 Längelmäki - 18. huhtikuuta 1960 Helsinki) oli asianajaja, joka teki pitkän uran myös Korkeimmassa hallinto- oikeudessa. Sivut 365-366. Jaakkolan vanhemmat olivat Mouhijärven kirkkoherra Mathias Viktorinus Jaakkola ja Sofia Josefina Naakka. Oikeustutkinnon 1910 suoritettuaan Jaakkola toimi auskultanttina Turun hovioikeudessa ja hoiti tuomarin tehtäviä muuallakin, mutta perusti samalla 1915 Toivo Piintilän kanssa asianajotoimiston Turkuun. Hän työskenteli tuomarina esimerkiksi maanjako-oikeuksien puheenjohtajana, koskien muun muassa torppareita koskeneita maanjakokysymyksiä. Jaakkola nimitettiin hovioikeuden aktuaariksi ja notaariksi 1918, mutta hän erosi tehtävästään jo tammikuussa 1920 keskittyäkseen asianajotoimintaan. Vuonna 1919 perustetun Asianajajaliiton toiminnassa hän oli mukana alusta asti, toimien sen hallituksessa lähes 20 vuoden ajan. Turun asianajajayhdistyksen puheenjohtaja hän oli 1923-1937 ja Turun kaupunginvaltuuston jäsen 1929-1937. Korkeimman oikeuden apujäseneksi Jaakkola kutsuttiin vuosiksi 1926-1927, mutta 1938 hänestä tuli Korkeimman hallinto-oikeuden hallintoneuvos aina 28. syyskuuta 1956 eli 70-vuotispäiväänsä asti. Eläkkeellä hän ehti olla vain neljä vuotta. Jaakkola toimi myös tilintarkastussäännöstökomitean jäsenenä. Presidentin valitsijamiehenä hän oli neljästi 1931-1943. Jaakkolalle myönnettiin Suomen Leijonan suurristi 1955. Jaakkolan ensimmäinen puoliso vuodesta 1933 oli Helvi Maria Jaatinen (k. 1935) ja toinen vuodesta 1939 Hilkka Annikki Sippola. ==Lähteet== Luokka:Suomalaiset asianajajat Luokka: Suomalaiset tuomarit Luokka: Suomalaiset juristit Luokka:Vuonna 1886 syntyneet Luokka:Vuonna 1960 kuolleet
Kontor Records

Kontor Records on levy-yhtiö, jonka pääkonttori sijaitsee Saksan Hampurissa. Yhtiön artisteihin kuuluvat esimerkiksi ATB, Tiësto ja Scooter. Yhtiön pääjohtajana toimii Jens Thele, joka on myös Scooterin manageri. Vuonna 2000 saksalainen levy-yhtiö Edel AG osti 51 prosenttia Kontor Recordsista. ==Artistit== * Klingande * Alexander Marcus * David Carson * Dj Antoine * ATB * Aquagen * Blank & Jones * The Disco Boys * Vinylshakerz * Special D. * Giulia Siegel * Scooter * Fedde Le Grand * Spiller * Jan Wayne * Sunset Strippers * DJ Dean * Klubbingman * DJ Sammy * Le Shuuk * Lexy & K-Paul * Rania Zeriri * Code Red * R.I.O. ==Lähteet== Luokka:Saksalaiset levy-yhtiöt
Charlie Rose

Charles Peete "Charlie" Rose, Jr. (s. 5. tammikuuta 1942 Henderson, Pohjois- Carolina) on yhdysvaltalainen television talk show -juontaja ja journalisti. Vuodesta 1991 Charlie Rose on ollut samannimisen televisio-ohjelman juontaja.http://www.cbsnews.com/team/charlie-rose/ Charlie Rosen mukaan Yhdysvaltain heikkenemisestä oli tullut yksi keskeisistä yhteiskunnallisen keskustelun aiheista Yhdysvalloissa 2010-luvun alkuun mennessä. Rose hyllytettiin CBS:n tv-ohjelmista marraskuussa 2017 kahdeksan naisen paljastettua hänen harjoittaneen seksuaalista häirintää 1990-luvulta vuoteen 2011 saakka. == Lähteet == == Aiheesta muualla == Luokka:Yhdysvaltalaiset toimittajat Luokka:Elävät henkilöt Luokka:Vuonna 1942 syntyneet
Mango (vaatemerkki)

Mango on espanjalaisen Punto Fa, S.L.:n omistama vaatteiden vähittäiskauppaketju. Sen perustivat Katalonian Barcelonassa vuonna 1984 veljekset Isak ja Nahman Andic, joiden juutalaisperhe oli tullut siirtolaisina Turkista Espanjaan 1950-luvulla.The world's 50 Richest Jews: 31-40: Isak Andic, Jerusalem Post 7.9.2010. Viitattu 14.9.2014. Mangolla on 2 400 vaateliikettä 107 maassa. Niistä kaksi kolmannesta toimii franchising- periaattella.Isak Andic, Forbes.com. Viitattu 14.9.2014. Yhteensä yli 12 tuhannesta työntekijästä vajaat 2 000 työskentelee yrityksen suunnitteluosastolla ja pääkonttorissa Barcelonan lähellä Palau Solità i Plegamansissa. Espanjan suurkaupunkien ohella eniten Mango-liikkeitä on Turkin Istanbulissa. Mango teettää vaatteensa Kiinassa (42 %), Turkissa (12 %), Etelä-Koreassa (9 %), Espanjassa (8 %), Marokossa (6 %), Bangladeshissä (6 %), Intiassa (5 %) ja Vietnamissa (4 %). Mangon mainoskasvoina ovat työskennelleet muiden muassa mallit Kate Moss ja Miranda Kerr.Isaac, Tina: Fresh Mango, First Style 1.6.2012. Viitattu 14.9.2014. Mango aloitti verkkokaupan vuonna 2000 ja miestenmalliston H. E. by Mango vuonna 2008.Football Player Gerard Pique Being Model HE by Mango, sostyles.com 25.2.2011. Viitattu 14.9.2014. Yhdysvalloissa nimi Mango on varattu muuhun käyttöön, joten tuotteita siellä myyvä J. C. Penney joutuu käyttämään tuotemerkkiä MNG by Mango.MNG by Mango, JCPenney. Viitattu 14.9.2014. Vaatemerkin perustaja Isak Andic kuoli 71-vuotiaana pudottuaan rotkoon vuonna 2024.https://yle.fi/a/74-20131453 ==Mango Suomessa== Mango tuli Suomeen vuonna 2004 avaamalla myymälät Helsingin Aleksanterinkadulle ja Kamppiin.Mango tulee Suomeen, Markkinointi & Mainonta 21.10.2004. Viitattu 14.9.2014. Mangolla on liikkeet myös Helsingin Forumissa,Myymälät: Mango , Itis. Viitattu 14.9.2014. Espoon Sellossa,Mango, Sello. Viitattu 14.9.2014. Vantaan JumbossaMango, Jumbo. Viitattu 14.9.2014. ja Lempäälän Ideaparkissa.Liike 221 , Ideapark. Viitattu 14.9.2014. Turussa Mango toimi 2006–2008.Mango vetäytyy Turusta, Turun Sanomat 9.10.2008. Viitattu 14.9.2014. ==Lähteet== == Aiheesta muualla == * Mangon sivusto Luokka:Espanjalainen kulttuuri Luokka:Espanjalaiset yritykset Luokka:Vaatemerkit Luokka:Vaateliikkeet
Richard Gonda

Richard Gonda (s. 14. maaliskuuta 1994 Banská Bystrica) on slovakialainen autourheilija. Kartingin vuonna 2003 aloittanut Gonda on kilpaillut aiemmin muun muassa FIA:n Formula 2-sarjassa vuonna 2012, Eurocup Formula Renault- sarjassa vuonna 2012, Formula Renault NEC-sarjassa vuosina 2011-2012 ja European F3 Open -sarjassa vuonna 2013. Vuonna 2014 Gonda kilpaili Auto GP World Seriesissä. Hän ei saavuttanut sarjassa yhtään pistettä. Vuonna 2016 Gonda ajoi GP3-sarjassa Jenzer Motorsport -tallin kuljettajana. Gonda on 175 senttimetriä pitkä ja painaa 62 kilogrammaa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2016 Jenzer Motorsport ESP FEA 13 ESP SPR 17 AUT FEA 19 AUT SPR Kesk. GBR FEA GBR SPR HUN FEA 13 HUN SPR 15 GER FEA GER SPR BEL FEA BEL SPR ITA FEA ITA SPR MAL FEA MAL SPR ABU FEA ABU SPR 0 25. == Lähteet == * http://www.richardgonda.sk/en/about-richard/ Luokka:Slovakialaiset autourheilijat Luokka:Vuonna 1994 syntyneet Luokka:Elävät henkilöt Luokka:GP3-kuljettajat
Östersunds skidstadion

Östersund skidstadion on ampuma- ja maastohiihtostadion Östersundin kunnassa Ruotsissa. Stadionilla kilpaillaan vuosittain ampumahiihdon maailmancupissa. Östersund on myös järjestänyt ampumahiihdon maailmanmestaruuskilpailut vuosina 1970, 2008 ja 2019. == Lähteet == * IBU-Season Guide 2013–2014 ==Aiheesta muualla== Luokka:Ampumahiihtostadionit Luokka:Ruotsin urheilupaikat Luokka:Ruotsin ampumahiihto Luokka:Ruotsin maastohiihto Luokka:Östersundin kunta
Assault Trooper

Assault Trooper on Juha Kauppisen kehittämä isometrinen toimintapeli. Peli julkaistiin vuonna 1997. Pelaaja varustaa ja ohjaa palkkasotilaansa läpi 50 tehtävän esimerkiksi Libyassa, Panamassa sekä Somaliassa. Assault Trooper -peliä levitettiin alun perin kymmenen tehtävää sisältäneenä shareware- versiona, mutta se on sittemmin muuttunut ilmaiseksi. ==Vastaanotto== Suomipelit-sivusto antoi arvostelussaan Assault Trooperille kahdeksan pistettä kymmenestä. ==Lähteet== == Aiheesta muualla == * Videogames.fi - Assault Trooper * Assault Trooperin kotisivu * * Assault Trooper zak.fi:ssä Luokka:Toimintapelit Luokka:DOS-pelit Luokka:Freeware-pelit Luokka:Suomessa kehitetyt videopelit Luokka:Vuoden 1997 videopelit
Viivi Rajamäki

Viivi Elsa Julia Rajamäki, o.s. Kalliomäki (28. elokuuta 1924 Honkajoki – 25. lokakuuta 2008 Seinäjoki) oli suomalainen kirjailija, koulutukseltaan terveydenhoitaja. Hän sai kulttuuriharrastustensa ansiosta puolisonsa kanssa 1989 Pakallislehtien Liiton Antti-patsaan.Kuolleita, Ilkka-Pohjalainen (muistokirjoitus, arkisto) 28.10.2008, viitattu 2.7.2021 Rajamäen puoliso oli kirkkoherra, rovasti Olli T. Rajamäki.Olli T. Rajamäki, Ilkkapohjalainen.fi 1.10.2011, viitattu 2.7.2021 == Teoksia == * Parhailla päivillä on siivet: romaani. Herättäjä-yhdistys, Lapua 1977, Kirjapiiri, Helsinki 1980 * Puhu minulle hiljaisuudessa: romaani. SLEY-kirjat, Helsinki 1983 * Sama kaiku on askelten. SLEY-kirjat, Helsinki 1988 == Lähteet == * (Archive.is) * Viivi Rajamäki, Kirjasampo.fi ===Viitteet=== Luokka:Suomalaiset kirjailijat Luokka:Vuonna 1924 syntyneet Luokka:Vuonna 2008 kuolleet
Ollisbackenin–Brantbackenin muinaisjäännösalue

Ollisbackenin ja Brantbackenin muinaisjäännösalueet sijaitsevat Kruunupyyn kunnassa Seljeksentien varrella. Alueet muodostavat yhtenäisen kokonaisuuden, jolta löytyy lähteestä riippuen neljästä seitsemään asumuspainannetta, sekä muutamia kiviröykkiöitä. Alueen läpi kulkevan Seljeksentien ojaleikkauksesta on löydetty kivikautiseen toimintaan liittyvää kvartsikiveä. Yhden kiviröykkiön keskellä on suuri kallellaan oleva kivipaasi. Alueella olevia asumuspainanteita on nimitetty aiemmin myös jätinkirkoiksi, mutta vuosituhannen taitteessa niitä ei enää pidetty jätinkirkkoina. Arkeoastronomiaan erikoistunut tutkija Marianna Ridderstad nimitti kuitenkin vuonna 2009 muodostelmaa jätinkirkoksi. Alueella ei ole tehty tarkempia arkeologisia tutkimuksia, mutta se on rauhoitettu muinaismuistolain nojalla. Seljeksentien eteläpuolinen Ollisbackenin alue on merkitty maastoon kuparisella Muinaismuisto-kyltillä, mutta alue jatkuu myös tien pohjoispuolelle. thumb|Kaivellun kiviröykkien keskellä seisova kallellaan oleva kivipaasi|none == Lähteet == Luokka:Kivikausi Suomessa Luokka:Kruunupyy Luokka:Pohjanmaan historia Luokka:Suomen muinaisjäännökset
Mibefradiili

Mibefradiili (C29H38N3O3F) on bentsimidatsolijohdannaisiin kuuluva orgaaninen yhdiste. Yhdiste kuuluu kalsiumkanavan salpaajiin ja sitä on käytetty korkean verenpaineen hoidossa, mutta se on vedetty markkinoilta muiden lääkkeiden kanssa ilmenneiden haitallisten yhteisvaikutusten vuoksi. ==Ominaisuudet== Mibefradiili on huoneenlämpötilassa valkoista kiteistä ainetta. Yhdistettä käytettiin tyypillisesti dihydrokloridisuolana, joka on vesiliukoista. ==Vaikutusmekanismi== Mibefradiili on sydämen T-tyypin kalsiumkanavien salpaaja. Kalsiumkanavien salpautuessa kalsiumionien virtaus soluihin estyy ja verisuonet rentoutuvat. Tämä alentaa verenpainetta. Mibefradiili tuli markkinoille vuonna 1997. La Roche markkinoi yhdistettä korkean verenpaineen ja stabiilin angina pectoriksen hoitoon. Se kuitenkin vedettiin markkinoilta jo vuonna 1998 vakavien muiden lääkeaineiden kanssa havaittujen yhteisvaikutusten vuoksi. Mibefradiili on CYP3A4-entsyymin inhibiittori ja CYP3A4 metaboloi useita lääkeaineita. Haittavaikutuksia havaittiin muun muassa β-salpaajien, verapamiilin ja diltiatseemin kanssa ja näitä olivat muun muassa vaaralliset rabdomyolyysi ja niin kutsuttu kääntyvien kärkien oireyhtymä (Torsade des pointes). Mibefradiilin ja muiden lääkkeiden yhteisvaikutuksen tiedetään aiheuttaneen ainakin yhden kuolemantapauksen.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003. Viitattu 14.9.2014 ==Lähteet== Luokka:Kalsiumkanavan salpaajat
Aurinkolevy

Aurinkolevy (tai aurinkokompassi) on tähtinavigoinnissa käytetty työkalu, jota ainakin viikinkien tiedetään käyttäneen auringon avulla tapahtuvaan navigointiin jo ainakin 800-luvulla.Tieteen kuvalehti Historia 8/2014, s.58 Aurinkolevy oli pyöreä levy, jonka alapuolella oli kahva ja yläpuolella puikko. Levyn yläpintaan oli kaiverrettu kaari, joka vastasi puikon varjon kärjen paikka päivän eri aikoina. Kiekon ja kaaren keskipisteiden välille vedetty suora osoitti pohjoisen ja etelän sijaintia. ==Lähteet== Luokka:Navigointi
MedlinePlus

MedlinePlus on United States National Library of Medicinen tuottama verkkotietopalvelu. Palvelu tarjoaa terveystietoutta englanniksi ja espanjaksi. MedlinePlus on käyttäjilleen ilmainen. ==Aiheesta muualla== *MedlinePlus Luokka:Yhdysvaltalaiset verkkosivustot
Kiinanritarinkannus

Kiinanritarinkannus (Delphinium grandiflorum) on ritarinkannusten sukuun kuuluva kasvilaji. Sen varret ovat haaroittuneet ja kukinto on harva. Kukat ovat väriltään sinisiä ja lehdet ovat liuskoittuneet. Kiinanritarinkannus kukkii kesäkuulta heinäkuulle. Kasvi on 40–80 cm korkea ja se kestää hyvin talvea. Sitä tavataan luonnonvaraisena Länsi-Kiinassa ja Itä-Siperiassa. == Lähteet == == Aiheesta muualla == * Kassu – Kasvien suomenkieliset nimet: Kiinanritarinkannus (Delphinium grandiflorum) * Puutarha.net: Kiinanritarinkannus (Delphinium grandiflorum) * United States Department of Agriculture (USDA): Delphinium grandiflorum * Flora of China: Delphinium grandiflorum Luokka:Ritarinkannukset
David Jansson

David Jansson (7. syyskuuta 1821 Kustavi – 12. kesäkuuta 1883 Kustavi) oli suomalainen laivanvarustaja, joka toimi esikuvana Volter Kilven teoksen Alastalon salissa päähenkilölle. Myös hänen poikansa merenkulkuneuvos Antti Wihuri oli huomattava laivanvarustaja. Jansson syntyi Kustavin Grönvikin eli Viherlahden kylän Ääritalossa. Hänen vanhempansa olivat Juho Juhonpoika ja Stina Juhontytär. 1840-luvulla Jansson siirtyi Kustavin Lypyrtin eli Lypertön Alastalon isännäksi, mentyään naimisiin talon leskiemännän Liisa Juhontyttären kanssa, jolla oli kaksi lasta. Toinen heistä oli David Ericsson, kirjailija Volter Kilven isä. Alastalon isäntänä Jansson harjoitti kaupankäyntiä ja meriliikennettä ja hänen johdollaan toteutettiin useita laivahankkeita. Hän oli pääosakas 1858 Lokalahden Ruissaarella rakennetussa Lokala-nimisessä prikissä, samoin kuin Kustavin Kaitaisilla 1866 valmistuneessa Kaitais- nimisessä parkkilaivassa. Molempien kapteenina toimi Janssonin poikapuoli David Ericsson. Kaitaisen rakentamisen arvioidaan maksaneen noin 57 000 hopeamarkkaa ja tuottaneen osakkailleen 15 000 markkaa vuodessa 1867–1874, ennen rahtien vähenemistä. Jansson oli mukana myös useissa muissa laivahankkeissa. Puolisonsa Liisa Juhontyttären kuoltua 1878 Jansson kihlautui Josefina Österbergin kanssa 1882, mutta kuoli kesäkuussa 1883 ennen kuin pariskunta ehti avioitua. Heidän poikansa Anton David (Antti) Wihuri syntyi saman vuoden lokakuussa. ==Lähteet== Luokka:Suomalaiset laivanvarustajat Luokka:Suomalaiset elinkeinoelämän vaikuttajat Luokka:Vuonna 1821 syntyneet Luokka:Vuonna 1883 kuolleet
PT-91

PT-91, toiselta nimeltään Twardy, on puolalainen 1990-luvun alussa käyttöön otettu taistelupanssarivaunu. Vaunu on jatkokehityksen tulos Neuvostoliitossa valmistetusta T-72-panssarivaunusta. PT-91 on käytössä Puolan ja Malesian asevoimissa. ==Kehitys== PT-91:n kehitti yhtiö nimeltä Zakłady Mechanicze Bumar Łabędy. Vaunu perustui T-72 vaunun M1 version pohjalle. Kyseistä versiota oli valmistettu Puolassa jo useiden vuosien ajan. Ensimmäinen PT-91-prototyyppi valmistui vuonna 1992 ja siirtyi asevoimien kokeilukäyttöön. Vaunun olennaisimmat erot T-72M1 vaunuun ovat reaktiivipanssari ERAWA-1 ja ERAWA-2 tornissa ja rungossa, OBRA laservaroitusjärjestelmä ja sen kanssa toimivat 12 Tellur savuheittimet, uusi ammunnanhallintajärjestelmä ja laseretäisyysmittarit, tykin stabilointi, sekä uusi 850 hevosvoiman moottori.Foss, s. 78 Vuonna 2003 Malesia osti PT-91-vaunuja Puolasta 375 miljoonan dollarin arvoisella sopimuksella, johon sisältyi 48 taistelupanssarivaunua, sekä muun muassa niiden ammuksia ja koulutusta laitteiden käyttöön. Malesiaan myytäviin vaunuhin on tehty edelleen joitakin muutoksia, kuten 1 000:n hevosvoiman dieselmoottori, sekä uudemmat tulenhallinta- ja tykin stabilisaatiojärjestelmät. ==Käyttäjämaat== *, 232 vaunuaIISS s. 163 *, 48 vaunuaIISS s. 316 ==Lähteet== * * ===Viitteet=== ==Aiheesta muualla== Luokka:Puolalaiset taistelupanssarivaunut
Kivunlievitys

Kivunlievitys on yleisnimitys kaikille keinoille vähentää haitalliseksi koetun kivun tuntumista. Yksi tapa jakaa kivunlievitys on jakaa se anestesiaan ja muuhun. Anestesiassa potilas tyypillisesti vahvoilla lääkkeillä puudutetaan tai nukutetaan jonkin operaation ajaksi. Toinen tapa jakaa kivunlievitys on lääkkeettömään ja lääkehoitoon kipulääkkeillä. Vuonna 2015 julkaistiin ensimmäinen kivunlievitykseen keskittyvä Käypä hoito -suositus. == Lääkkeetön kivunlievitys == Tavallisimpia lääkkeettömiä kivunlievityksen keinoja ovat: * liikunta * terapeuttinen harjoittelu * kognitiivis-behavioraalinen terapia * fysikaaliset hoidot ** kylmä- ja lämpöhoito ** TNS == Lääkkeellinen kivunlievitys == Kipulääke on lääke, jolla on kipua lievittävä tai poistava vaikutus ilman, että se aiheuttaa unta tai anestesiaa. Tyypillisiä kipulääkkeitä ovat opioidit ja tulehduskipulääkkeet. == Lähteet == == Aiheesta muualla == * Käypä hoito - Kipu Suomalainen Lääkäriseura Duodecim Luokka:Kipu
Cornelia Fort

Cornelia Clark Fort (2. helmikuuta 1919 - 21\. maaliskuuta 1943) oli yhdysvaltalainen lentäjä, joka tuli kuuluisaksi kahdesta ilmailun historiaan liittyvästä tapauksesta. Fort oli ensimmäinen yhdysvaltalainen lentäjä, joka kohtasi Japanin ilmavoimien koneita Pearl Harborin hyökkäyksen alkaessa ja pakeni täpärästi hyökkäystä laskeuduttuaan. Seuraavana vuonna Fortista tuli Women Airforce Service Pilotsin toinen jäsen ja hän oli ensimmäinen naispuolinen lentäjä, joka sai surmansa aktiivipalveluksessa. == Varhainen elämä ja ura == Fort syntyi varakkaaseen perheeseen Nashvillessä, Tennesseessä. Hänen isänsä, Rufus Elijah Fort oli vakuutusyhtiö National Life and Accident Insurance Companyn perustaja. Fort valmistui Sarah Lawrence Collegesta vuonna 1939. Hän oli jo varhain kiinnostunut lentämisestä ja hankki lopulta lentolupakirjan Havaijilla. == Hyökkäys Pearl Harboriin == Työskennellessään siviili-ilmailun lennonopettajana Pearl Harborissa Fortista tuli sattumalta yksi ensimmäisistä japanilaisten hyökkäyksen silminnäkijöistä. 7. joulukuuta 1941 Fort oli ilmassa Pearl Harborin yläpuolella opettamassa lentoonlähtöä ja laskeutumista. Fortin lisäksi ilmassa oli samaan aikaan vain muutama siviililentokone. Fort näki sotilaskoneen lentävän suoraan kohti ja hän otti ohjauksen konetta lentäneelta oppilaalta. Fort väisti kohti tullutta konetta nousemalla ylös ja tällöin hän näki koneen siipiin maalatun nousevan auringon. Hyvin pian tämän jälkeen hän näki savua nousevan Pearl Harborista ja pommikoneiden saapuvan. Fort laskeutui John Rodgersin siviililentoasemalle lähelle Pearl Harborin suuta. Japanilaiset Zero-hävittäjät tulittivat konetta ja kiitotietä Fortin juostessa pakoon. Lentoaseman johtaja sai surmansa ja kaksi muuta lennolla ollutta konetta eivät palanneet. == Sotilasura == Japanilaisten hyökkäyksen johdosta kaikki siviili-ilmailu kiellettiin Havaijilla ja Fort palasi mantereelle vuoden 1942 alussa. Hän osallistui sotavelkakirjoja esittelevään lyhytelokuvaan ja tämän johdosta hänet kutsuttiin puhujaksi erilaisiin tilaisuuksiin. Myöhemmin samana vuonna Nancy Harkness Love kutsui hänet vasta perustamaansa Women’s Auxiliary Ferrying Squadroniin (WAFS), joka hoiti Yhdysvaltojen sisällä tapahtuvia sotilaslentokoneiden siirtotehtäviä. == Kuolema == Cornelia Fortista tuli ensimmäinen WAFS:n palveluksessa kuollut henkilö 21. maaliskuuta 1943, kun hänen lentämäänsä koneeseen törmäsi toinen lentokone Merkelin kaupungin lähistöllä Texasissa. Kuolemansa aikana Fort oli yksi WAFS:n ansioituneimmista lentäjistä. Hänen hautakiveensä on kaiverrettu ”Killed in the Service of Her Country”, ”Kaatunut maansa palveluksessa”. == Perintö == Cornelia Fort esiintyi Jeff Donnellin esittämänä elokuvassa Tora! Tora! Tora!. East Nashvillessä sijaitseva Cornelia Fort Airpark on nimetty hänen mukaansa. Luokka:Women Airforce Service Pilotsin lentäjät Luokka:Vuonna 1919 syntyneet Luokka:Vuonna 1943 kuolleet Luokka:Lento-onnettomuudessa kuolleet
Edc

Edc tai EDC voi tarkoittaa seuraavia * Esprit de Corp, vaatemerkki * EDC Paris Business School * European Defence Community, ehdotettu eurooppalainen puolustusjärjestö 1950-luvulla
Nick Spaling

Nick Spaling (s. 19. syyskuuta 1988) on kanadalainen jääkiekkoilija, joka edustaa sveitsiläistä Geneve-Servette HCtä Hänen lempipelaajiaan ovat Joe Sakic ja Doug Gilmour sekä lempijoukkue Toronto Maple Leafs. == Ura == Kolmivuotisen junioriuransa Spaling pelasi OHL-joukkue Kitchener Rangersissa. Kykyjenetsijät arvioivat hänet 24. parhaaksi pohjoisamerikkalaiseksi kenttäpelaajaksi ennen NHL:n varaustilaisuutta 2007. Hänet varasi toisella kierroksella vuorolla 58 Nashville Predators. Kesällä 2008 Spaling teki Predatorsin kanssa tulokassopimuksen. Hän tienasi kolmivuotisesta sopimuksesta 1,95 miljoonaa dollaria. Spaling osallistui Predatorsin harjoitusleirille ja joutui myöhemmin aloittamaan kauden farmijoukkue Milwaukee Admiralsissa. Kauden 2009–2010 alun jälkeen Spaling kutsuttiin Admiralsista Nashvilleen. Ensimmäisen NHL-ottelunsa Spaling pelasi 15. joulukuuta 2009. Hän teki heti myös ensimmäisen pisteensä syöttäessään Ryan Jonesin maalin Nashvillen 7–4 -voitossa Tampa Bay Lightningistä. Ensimmäinen maali syntyi 13. joulukuuta 2010 5–0 -voitossa New York Islandersia vastaan. 7\. heinäkuuta 2011 Spaling teki Nashvillen kanssa kaksivuotisen jatkosopimuksen. 27\. kesäkuuta 2014 rajoitetusti vapaa pelaaja Spaling kaupattiin NHL:n varaustilaisuuden 2014 yhteydessä yhdessä Patric Hörnqvistin kanssa Pittsburgh Penguinsiin, joka antoi tilalle James Nealin. Penguins vältti välimieskäsittelyn 31. heinäkuuta 2014, kun teki Spalingin kanssa kaksivuotisen sopimuksen, josta Spaling saa 2,2 miljoonaa dollaria vuodelta. Ennen siirtymistä Penguinsiin hän pelasi Nashvillessa kuusi kautta. Kaudella 2015–2016 hän pelasi Torontossa 35 ottelua pistein 1+6=7. Helmikuussa 2016 hän matkasi Roman Polákin kanssa San Jose Sharksiin, ja vastineena Sharks antoi kaupassa toisen kierroksen varausvuoronsa vuosien 2017 ja 2018 varaustilaisuuksiin sekä Raffi Torreksen. ==Lähteet== Luokka:Kanadalaiset jääkiekkoilijat Luokka:Nashville Predatorsin varaamat pelaajat Luokka:Vuonna 1988 syntyneet Luokka:Elävät henkilöt
FS Palestro (1862)

Palestro oli Ranskan laivaston vuonna 1862 vesillelaskettu Palestro-luokan uiva patteri. == Valmistus == Alus tilattiin 1. kesäkuuta 1859 Bordeauxista Frere Armanilta ja sen köli laskettiin 25. toukokuuta 1859. Alus laskettiin vesille 9. syyskuuta 1862 ja se otettiin palvelukseen vielä syyskuun aikana.dossiersmarine.free.fr == Palvelus == David Cazelles varusti alusta Rochefortissa maaliskuusta heinäkuuhun 1863. Alus siirrettiin toisen luokan reserviin 6. kesäkuuta 1863, mistä se siirrettiin kolmannen luokan reserviin (pois palveluksesta) 7. huhtikuuta 1864. Alus poistettiin Rochefortissa alusluettosta 21. kesäkuuta 1871 ja se romutettiin elokuusta 1871 seuraavana vuoden tammikuuhun.Winfield, Rif & Roberts, Stephen S. s. 426 == Lähteet == * * * === Viitteet === Luokka:Palestro-luokan uivat patterit
Cerbère-luokka

Cerbère-luokka oli Ranskan laivaston neljän törmäyskeuloin varustetun aluksen muodostama alusluokka. Alukset olivat puurunkoisia ja ne oli varustettu 10 jalan törmäyspuskurilla. Myöhemmin niiden aseistus vaihdettiin 19 kaliiperin Mle 1870 tykkeihin ja lisäksi asennettiin neljä 37 millimetrin tykkiä. == Alukset == Cerbère-luokan ram-aluksetGardiner, Robert s. 299dossiersmarine.free.fr Nimi Telakka Kölinlasku Vesille Valmistui Kohtalo Cerbère Arsenal de Brest 14. syyskuuta 1865 23. huhtikuuta 1868 23. heinäkuuta 1870 12. marraskuuta 1886 Bélier Arsenal de Cherbourg 1. huhtikuuta 1865 29. elokuuta 1870 tammikuu 1872 8. heinäkuuta 1896 Bouledogue Arsenal de Lorient 5. joulukuuta 1865 26. maaliskuuta 1872 lokakuu 1873 24. huhtikuuta 1897 Tigre Arsenal de Rochefort 1. huhtikuuta 1867 9. maaliskuuta 1871 heinäkuu 1874 13. helmikuuta 1892 ==Lähteet== * === Viitteet === *